钦定古今图书集成/明伦汇编/氏族典/第294卷 > 方昇
## 钦定古今图书集成/明伦汇编/氏族典/第294卷 > 方昇

按《临湘县志》：“昇，字启东，岳州卫籍，居楚冲里。成化乙
酉乡试第一，丙戌进士，授御史。首劾辅臣之不职者，
以忤旨被谴，时以真御史称之。历按山东、四川、浙江，
黜陟臧否，务秉至公。上救时政九十馀款，劾奏权宦、
妖僧及外戚勋贵，下锦衣卫狱，寮属交相救免，遂外
补江西提学副使。悒悒成疾，便道抵家，遂卒，囊箧萧”
然。

===方守===按《莆田县志》：“守字宜约，成化己丑进士，授户部主事，
累迁郎中，尝督蓟、永及延、宁边饷，出纳惟谨。升云南
参政。时土司争官夺印，岁相仇杀，守抚以恩信，卒用
宁息。转湖广右布政，以母丧归。”